cyanic-selkie/wikianc huggingface dataset:
মাদারীপুর সদর উপজেলা
যোগাযোগ ব্যবস্থা
এছাড়া জেলা সড়ক জেড৮০১১ (পাঁচ্চর-শিবচর-মাদারীপুর সড়ক), জেলা সড়ক জেড৮৬০৩ (মাদারীপুর (ইটেরপুল)-পাথরিয়ারপাড়-ঘোষেরহাট-ডাসার-আগৈলঝাড়া সড়ক), জেলা সড়ক জেড৮৬০৪ (মাদারীপুর-কালকিনি-ভুরঘাটা সড়ক) সড়কগুলো সদর উপজেলার সাথে শিবচর উপজেলা ও কালকিনি উপজেলার সংযোগ স্থাপন করেছে।
মাদারীপুর থেকে ঢাকাগামী অধিকাংশ বাস সায়েদাবাদ বাস টার্মিনালে, গাবতলী বাস টার্মিনাল ও কদমতলী বাস টার্মিনাল এসে থামে। মাদারীপুর জিরো পয়েন্ট থেকে রাজধানী ঢাকার দূরত্ব ৮৯ কিলোমিটার।
১৯৬৫ সালে ৩৫.২৫ মাইল ভাঙ্গা-মাদারীপুর রাস্তা সম্পন্ন হওয়ার মাধ্যামে সড়ক পথে প্রথম যোগাযোগ শুরু হয়। ১৯৬৯ সালে টেকেরহাট-মস্তফাপুর-মাদারীপুর রুট ও মাদারীপুর-ভুরঘাটা রুটে প্রথম বাস সার্ভিস চালু হয়।
২০১১ সালের হিসেব অনুযায়ী এ উপজেলায় ১৭৪ কিলোমিটার পাকারাস্তা, ৬৪৫ কিলোমিটার কাঁচারাস্তা ও ১৩৩ নটিক্যাল মাইল নৌপথ রয়েছে। মাদারীপুর বাস টার্মিনাল থেকেই মূলত বিভিন্ন গন্তব্যে বাস ছেড়ে যায়। এ উপজেলায় কোন রেললাইন বা ট্রেন যোগাযোগের ব্যবস্থা নেই। ঢাকা সদরঘাট লঞ্চ টার্মিনাল হতে মাদারীপুর লঞ্চ টার্মিনালে নৌপথ নিয়োমিত নৌযাতায়াতের ব্যবস্থা রয়েছে। এছাড়া এক ইউনিয়ন হতে অন্য ইউনিয়নে চলাচল বা অভ্যন্তরীন নৌযাতায়াতের এর জন্য স্থানীয় নৌযান রয়েছে। থাম্ব|মাদারীপুর শকুনি দীঘি
উল্লেখযোগ্য স্থান
কয়েকটি উল্লেখযোগ্য স্থান এখানে উল্লেখ করা হয়েছে:
উল্লেখযোগ্য ব্যক্তি
বিভিন্ন ক্ষেত্রে অবদানের জন্য মাদারীপুর সদর উপজেলায় যারা স্মরনীয় হয়ে রয়েছেন তাদের মধ্যে কয়েকজন এখানে উল্লেখ করা হয়েছে:
আলমাতি
আলমাতি (কাজাখ: Алматы, আ-ধ্ব-ব: [ɑlmɑtə]; রুশ: Алматы [ɐlmɐtɨ]) অতীতে আলমা-আতা (রুশ: Алма-Ата) এবং ভেরনি (রুশ: ভেরনিউই ওয়ার্নি) নামে পরিচিত। এটি কাজাখস্তানের বৃহত্তম শহর, যার জনসংখ্যা ১৭,৯৭,৪৩১ জন, যা দেশের মোট জনসংখ্যার প্রায় ৮%। এটি ১৯২৯ খ্রিষ্টাব্দ থেকে ১৯৯৭ খ্রিষ্টাব্দ পর্যন্ত তৎকাল সোভিয়েত ইউনিয়নের প্রভাব এবং তার উপনিবেশসমূহের মাধ্যমে কাজাখ রাষ্ট্রের রাজধানী হিসেবে ব্যবহৃত হয়েছিল।  আলমা-আতা ছিল ১৯৭৮ সালের একটি আন্তর্জাতিক প্রাথমিক স্বাস্থ্য সেবা সম্মেলনের আয়োজক শহর, যেখানে আলমা আতা ঘোষণাপত্র গৃহীত হয়েছিল, যা বৈশ্বিক জনস্বাস্থ্যে একটি দৃষ্টান্ত স্থাপন করে। ১৯৯৭ সালে, সরকার দেশটির উত্তরে আস্তানা শহরে রাজধানী স্থানান্তর করে, যা আলমাতি থেকে রেলপথে প্রায় ১২ ঘণ্টা দূরে অবস্থিত।
আলমাতি কাজাখস্তানের প্রধান বাণিজ্যিক ও সাংস্কৃতিক কেন্দ্র, পাশাপাশি এটি দেশের সবচেয়ে জনবহুল এবং সর্বাধিক মহাজাগতিক শহর। এই শহরটি দক্ষিণ-কাজাখস্তানের ট্রান-ইলি আলাতু পাহাড়ের পাদদেশে ৭০০-৯০০ মিটার (২৩,০০-৩,০০ ফুট) উচ্চতায় অবস্থিত, যেখানে বড় এবং ছোট আলমাতিঙ্কা নদী দুটি সমভূমিতে প্রবাহিত হয়।
ইতিহাস
১৯৯৭ সালে কাজাখস্তানের প্রেসিডেন্ট নুরসুলতান নজরবায়েভ আলমাতি থেকে রাজধানী সরিয়ে নেওয়ার সিদ্ধান্ত নেন। তিনি ১ হাজার ২০০ কিলোমিটার উত্তরে ধূলি আচ্ছাদিত এক প্রাদেশিক শহরকে রাজধানী করার জন্য বেছে নেন। প্রথমেই তিনি জায়গাটির নাম আকমলা থেকে পরিবর্তন করে আসতানা করেন। এরপর তিনি বিশ্বের নানা দেশ থেকে স্থপতিদের নিয়ে আসেন রাজধানীটি গড়ে তোলার জন্য।
শহরটির উল্লেখযোগ্য স্থাপনার একটি খান শাতইয়ার, বিশ্বের সবচেয়ে বড় তাঁবু। এটির নকশা করেন নরমান ফস্টার। এর ভেতরে শপিং মল ও বিনোদনকেন্দ্র রয়েছে। আরেকটি স্থাপনা রয়েছে বায়তারেক টাওয়ার নামে। এটি দেখতে গাছের মাথায় ডিম বসানোর মতো। টাওয়ার থেকে অন্যান্য ভবন দেখার সুযোগ রয়েছে। রয়েছে সাদা ভবনের ওপর হালকা নীল রঙের গম্বুজের প্রেসিডেন্ট প্রাসাদ। সবুজাভ নীল রঙের সুদৃশ্য সেন্ট্রাল কনসার্ট হল রয়েছে। স্থাপনাটি এমনভাবে তৈরি করা হয়েছে, যেন কোনো স্পেসশিপ মাটিতে অবতরণ করে তার দরজা খুলছে।
এমন সব স্থাপনার নতুন রাজধানী তৈরি করা সম্ভব হয়েছে দেশটির তেল সম্পদের কারণে। তেল সমৃদ্ধির কারণে গত বছর দেশটির অর্থনৈতিক প্রবৃদ্ধি বেড়েছে ৪ দশমিক ৮ শতাংশ। এই বছরের মার্চে ক্ষমতা ছেড়েছেন প্রেসিডেন্ট নজরবায়েভ। তবে নতুন শহর গড়ার কৃতজ্ঞতাস্বরূপ তার নামে রাজধানীর নামকরণ করতে দেশটির পার্লামেন্ট একটি প্রস্তাব পাস করেছে।
এখন কাজাখস্তানের নতুন রাজধানীর নাম নুরসুলতান সিটি। মঙ্গোলিয়ার উলানবাটারের পর এটাই বিশ্বের সবচেয়ে শীতল শহর।
অবস্থা
আলমাতি ১৯২৯ থেকে ১৯৩৬ সাল পর্যন্ত, কাজাখ স্বশাসিত সমাজতান্ত্রিক সোভিয়েত প্রজাতন্ত্রের রাজধানী ছিল। ১৯৩৬ থেকে ১৯৯১ সাল পর্যন্ত এটি কাজাখ সোভিয়েত সমাজতান্ত্রিক প্রজাতন্ত্রের রাজধানী ছিল। ১৯৯১ সালে কাজাখস্তান স্বাধীন হওয়ার পরে, আলমাতি ১৯৯৭ সাল পর্যন্ত রাজধানী ছিল দেশটির। এর পর দেশের ঐতিহাসিক রাজধানী শহর আস্তানাকে রাজধানী হিসাবে ঘোষণা কার হয়। বর্তমানে আস্তানা দেশের রাজধানী।
আলমাতি হল কাজাখস্তানের বৃহত্তম, সবচেয়ে উন্নত, এবং সবচেয়ে জাতিগত এবং সংস্কৃতিগত বৈচিত্রপূর্ণ শহর। সোভিয়েত ইউনিয়নের উন্নয়নের ফলে এবং দ্বিতীয় বিশ্বযুদ্ধের সময় সোভিয়েত ইউনিয়নের শ্রমিকদের ও ইউরোপীয় অঞ্চলের শিল্পগুলির স্থানান্তরের ফলে রাশিয়ান এবং ইউক্রেনীয়দের একটি অংশ রয়েছে শহরটিতে। শহর দক্ষিণ-পূর্ব অঞ্চলের ট্রান্স ইলি আলাতু (বা জাইলিস্কি আলতাউ) পাহাড়ের পাদদেশে অবস্থিত।
উষ্ণ গ্রীষ্ম এবং বেশ ঠান্ডা শীতের সাথে তুলনামূলকভাবে হালকা জলবায়ু রয়েছে। যেহেতু শহরটি একটি টেকটনিকিকভাবে সক্রিয় এলাকায় রয়েছে, তাই ভূমিকম্পের একটি ঝুঁকি রয়েছে। যদিও বেশিরভাগ ক্ষেত্রে কোনো উল্লেখযোগ্য ক্ষতি হয় না, আলমাতি কিছু বড় ধ্বংসাত্মক ভূমিকম্প প্রত্যক্ষ করেছে।
১৯৯৭ সালে রাজধানী দেশের উত্তর-কেন্দ্রীয় অংশে আস্তানাতে স্থানান্তরিত হয়। তারপর থেকে আলমাতিকে কাজাখস্তানের 'দক্ষিণ রাজধানী' হিসাবে উল্লেখ করা হয়েছে।
বিখ্যাত ব্যক্তি
পোলিনা লেডকোভা-কুকবুক লেখক, ফুড ব্লগার
নাটালিয়া নাজারোভা-থিয়েটার এবং চলচ্চিত্র অভিনেত্রী
দিমাশ আদিলেট-ব্যবসায়ী, ব্লগার, টিভি শো অংশগ্রহণকারী
ইরিনা লিন্ড-অভিনেত্রী
রেডিওনোভা স্বেতলানা-রোসপ্রিরোডনাডজোরের প্রধান
বারপাড়া ইউনিয়ন, দাউদকান্দি
বারপাড়া বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।
ইতিহাস
বারপাড়া ইউনিয়ন পূর্বে সুন্দলপুর পূর্ব ইউনিয়ন নামে পরিচিত ছিল।
অবস্থান ও সীমানা
দাউদকান্দি উপজেলার উত্তর-মধ্যাংশে বারপাড়া ইউনিয়নের অবস্থান। এ ইউনিয়নের উত্তরে গৌরীপুর ইউনিয়ন, পশ্চিমে সুন্দলপুর ইউনিয়ন, দক্ষিণে বিটেশ্বর ইউনিয়ন এবং পূর্বে মোহাম্মদপুর পশ্চিম ইউনিয়ন ও জিংলাতলী ইউনিয়ন অবস্থিত।
প্রশাসনিক কাঠামো
বারপাড়া ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
যোগাযোগ ব্যবস্থা
ঢাকা থেকে ৪৪ কিলোমিটার দূরেঅবস্থিত
দর্শনীয় স্থান
বিখ্যাত আইনজীবী রিয়াজ খাঁন এর বাড়ি
ফিল নীল
ফিলিপ অ্যান্থনি ফিল নীল, ওবিই (Phil Neale; জন্ম: ৫ জুন, ১৯৫৪) উত্তর লিঙ্কনশায়ারের স্কানথর্প এলাকায় জন্মগ্রহণকারী সাবেক ও বিখ্যাত ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। এছাড়াও দলটির অধিনায়কের দায়িত্বে ছিলেন ফিল নীল। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ক্রিকেটের পাশাপাশি ফুটবল খেলায়ও সমান দক্ষতা প্রদর্শন করেছেন। লিঙ্কন সিটি, স্কানথর্প ইউনাইটেড, ওরচেস্টার সিটি ও গ্লুচেস্টার সিটির পক্ষে খেলেছেন।
প্রথম-শ্রেণীর ক্রিকেট
ফিল নীল মূলতঃ ডানহাতি মাঝারিসারির ব্যাটসম্যান হিসেবে খেলতেন। ১৯৭৬ সালে ওরচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। প্রথম পূর্ণাঙ্গ মৌসুমেই নয় শতাধিক রান তুলে সকলের নজর কাড়েন। এরপর থেকেই পরবর্তী ১৫ মৌসুম দলের নিয়মিত সদস্যরূপে খেলতে থাকেন। তন্মধ্যে আট মৌসুমে সহস্রাধিক ও অন্য পাঁচ মৌসুমে নয় শতাধিক রান তুলেছিলেন। ইংল্যান্ড এ দলের সদস্য হিসেবে সফরকারী পাকিস্তানের বিপক্ষে একমাত্র খেলায় অংশগ্রহণের সুযোগ হয় তার।
অধিনায়কত্ব লাভ
১৯৮২ সাল থেকে কাউন্টি দলে নেতৃত্ব দেয়ার জন্য তাকে মনোনীত করা হয়। তার নেতৃত্বে ১৯৮০-এর দশকের শেষার্ধ্বে ওরচেস্টারশায়ার প্রভূতঃ সফলতা পায়। ১৯৮৭ ও ১৯৮৮ সালে সানডে লীগ এবং ১৯৮৮ ও ১৯৮৯ সালে কাউন্টি চ্যাম্পিয়নশীপের শিরোপা জয় করে। নীলের অধিনায়কত্ব গ্রহণ ও আকর্ষণীয় চুক্তিনামা সেরা ক্রিকেটারদেরকে ওরচেস্টারশায়ারে যোগ দিতে উদ্বুদ্ধ করে। ইংল্যান্ডের বিখ্যাত অল-রাউন্ডার ইয়ান বোথামের সাথে একত্রে পেশাদারী পর্যায়ে স্কানথর্প ইউনাইটেডের পক্ষে ফুটবলে অংশ নিয়েছেন। সমারসেট থেকে চলে আসার পর ওরচেস্টারশায়ারে যোগ দিয়েছিলেন ইয়ান বোথাম।
দল গোছানো, ব্যক্তিত্ববোধ ও সুন্দর ক্রীড়াশৈলী উপস্থাপনার প্রেক্ষিতে ১৯৮৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন তিনি।
মে, ১৯৮৫ সালে ব্রাডফোর্ড সিটি স্টেডিয়ামে সংঘটিত অগ্নিকাণ্ডে ৫৬জন দর্শকের প্রাণহানিতে প্রত্যক্ষদর্শী ছিলেন। ঐ সময় তিনি লিঙ্কনের সদস্যরূপে ব্রাডফোর্ড সিটির বিপক্ষে খেলছিলেন।
অবসর
১৯৯২ সালে প্রথম-শ্রেণীর ক্রিকেটকে বিদায় জানান। এরপর তিনি প্রথিতযশা কোচ হিসেবে ব্যাপক পরিচিতি পান। কাউন্টি ক্রিকেট ও জাতীয় পর্যায়ে দলীয় ব্যবস্থাপকের দায়িত্ব পালন করেন। সকল খেলায় অংশ নিয়ে ৩৬.৫০ গড়ে সতেরো হাজারের অধিক রান তুলেছেন।
২০০০ সাল থেকে ইংল্যান্ড ক্রিকেট দলের অপারেশন্স ম্যানেজার হিসেবে কাজ করছেন।
রফিক-উল হক
ব্যারিস্টার রফিক-উল হক (২ নভেম্বর ১৯৩৫ — ২৪ অক্টোবর ২০২০) ছিলেন একজন বাংলাদেশী আইনজীবী এবং বাংলাদেশের প্রাক্তন অ্যাটর্নি জেনারেল । ১৯৬০ সালে তিনি আইন পেশায় আসেন। ১৯৮৯-১৯৯০ সালে তিনি বাংলাদেশের অ্যাটর্নি জেনারেল হিসেবে দায়িত্ব পালন করেন।
প্রারম্ভিক ও শিক্ষা জীবন
রফিক-উল হক ২ নভেম্বর ১৯৩৩ সালে কলকাতার সুবর্ণপুর গ্রামে জন্মগ্রহণ করেন। তার পিতা মুমিন-উল হক ছিলেন চিকিৎসক ও মা নূরজাহান বেগম। তার বাল্যকাল কাটে কলকাতায়। কলকাতা চেতলা বিদ্যালয়ে তাঁর শিক্ষাজীবন শুরু হয়। তিনি ১৯৫৫ সালে কলকাতা বিশ্ববিদ্যালয় থেকে স্নাতক, ১৯৫৭ সালে দর্শন বিষয়ে স্নাতকোত্তর ডিগ্রি এবং ১৯৫৮ সালে এলএলবি অর্জন করেন। তিনি ১৯৬১ সালে যুক্তরাজ্য থেকে ব্যারিস্টার (বার-এট-ল) ডিগ্রি অর্জন করেন। ১৯৬২ সালে লিংকনস ইন-এ ডাক পান।
কর্মজীবন
রফিকুল ১৯৬০ সালে কলকাতা উচ্চ আদালতে আইনজীবী হিসেবে বারের সদস্য হন। ১৯৬২ সালে তিনি ঢাকা উচ্চ আদালতে যোগদান করেন এবং ১৯৬৫ সালে পাকিস্তানের সুপ্রিম কোর্টে অ্যাডভোকেট হিসাবে যোগ দেন। ১৯৭৩ সালে তিনি আপিল বিভাগে জ্যেষ্ঠ আইনজীবী হিসেবে তালিকাভুক্ত হন।
১৯৭৫ সালে তিনি বাংলাদেশের সর্বোচ্চ আদালতের আপিল বিভাগে সিনিয়র আইনজীবী হিসাবে যোগদান করেন। ১৯৮৯-১৯৯০ সালে তিনি বাংলাদেশের অ্যাটর্নি জেনারেল হিসেবে দায়িত্ব পালন করেন।
তিনি তাঁর কর্মজীবনকালে হাজারো মামলায় অংশ নিয়েছেন এবং তাঁর প্রায় ৫০০টি মামলা আইন-সাহিত্যে প্রকাশিত হয়েছে। কর্পোরেট এবং কোম্পানি আইনে তাঁর বিশেষত পারদর্শিতা ছিল। স্বাধীনতা পরবর্তী সময়ে তিনি বাংলাদেশের প্রথম রাষ্ট্রপতি শেখ মুজিবুর রহমানের শাসনামলে বিভিন্ন খসড়া আইন তৈরিতে কাজ করেন, যার মধ্যে একটি আইন ছিল ১৯৭২ জাতীয়করণ আদেশ। রাষ্ট্রপতি জিয়াউর রহমানের শাসনামলে (১৯৭৭-৮১) তিনি এই আদেশ বাতিলের জন্য খসড়া আইন তৈরিতে কাজ করেছিলেন।
তিনি ১৯৭৫-১৯৭৬ সালে বাংলাদেশ বার কাউন্সিল ট্রাইব্যুনালে এবং বার কাউন্সিলের নির্বাচন ট্রাইব্যুনালে চেয়ারম্যানের দায়িত্ব পালন করেন। তিনি ১৯৭৭ সালে কোম্পানী আইন সংস্কার কমিটির সদস্য ছিলেন। বাংলাদেশ ব্যাংক অর্ডার এবং বেসরকারী বিনিয়োগ সম্পর্কিত বিভিন্ন আইন কার্যকর করার ক্ষেত্রে তিনি প্রধান ভূমিকা পালন করেছিলেন। তিনি বাংলাদেশের শেয়ার বাজার উন্নয়ন কমিটিতে দায়িত্ব পালন করেছিলেন। ১৯৯০ সালে তিনি বার কাউন্সিল অব বাংলাদেশে দায়িত্ব পালন করেন। তিনি এশিয়ার জন্য আন্তর্জাতিক চেম্বার অফ কমার্স এবং আন্তর্জাতিক সালিসি আদালতের সদস্য ছিলেন।
বিভিন্ন সময়ে তিনি ঢাকা, রাজশাহী, চট্টগ্রাম বিশ্ববিদ্যালয়ের পরীক্ষক হিসেবে দায়িত্ব পালন করেছেন।
জনসেবামূলক কর্মকাণ্ড
রফিক-উল হক ১৯৮৬ সালে ক্যান্সার থেকে বেঁচে যান এবং এরপর থেকে দরিদ্রদের জন্য স্বাস্থ্যসেবা ব্যবস্থার উন্নতিতে অবদান রাখতে শুরু করেন। তিনি ১৯৯৫ সালে সুবর্ণা ক্লিনিক প্রতিষ্ঠা করেন, তিনি ঢাকা শিশু হাসপাতাল প্রতিষ্ঠাকরণে সহায়তা করেন এবং কালিয়াকৈতে নতুন ১০০ শয্যা বিশিষ্ট একটি হাসপাতাল নির্মাণ করেন। তিনি বারডেম জেনারেল হাসপাতালের অণুজীববিজ্ঞান বিভাগের, আহসানিয়া মিশন ক্যান্সার হাসপাতালের নুরজাহান ওয়ার্ডের এবং আদ-দীন মেডিকেল কলেজ হাসপাতালের সভাপতি ছিলেন।
ব্যক্তিগত জীবন
তার স্ত্রীর মৃত্যুর পরে এবং জানুয়ারী ২০১৭ সালে তার বাম পায়ে অস্ত্রোপচারের পরে, তিনি তার ঢাকার বাড়ি ছেড়ে যেতে ক্রমশ অনীহা প্রকাশ করেন। তিনি ২০২০ সালের ২৪ অক্টোবর ৮৪ বছর বয়সে আদ-দ্বীন হাসপাতালের নিবিড় পরিচর্যা কেন্দ্রে চিকিৎসাধীন অবস্থায় মারা যান। তিনি রক্তাল্পতা এবং মূত্রথলিসহ গুরুতর জটিলতায় ভুগছিলেন
ভাষাতাত্ত্বিক শ্রেণীকরণবিদ্যা
ভাষাতাত্ত্বিক শ্রেণীকরণবিদ্যা (ইংরেজি: Linguistic typology) ভাষাবিজ্ঞানের একটি শাখা যেখানে ভাষাসমূহকে তাদের গাঠনিক বৈশিষ্ট্যের ভিত্তিতে শ্রেণীকরণ করা হয়। বিশ্বের ভাষাগুলোর গাঠনিক বৈচিত্র্য বর্ণনা ও ব্যাখ্যা করা এর উদ্দেশ্য।
ভাষা পরিকল্পনা
ভাষা পরিকল্পনা (ইংরেজি: Language planning) মানুষ কীভাবে ভাষা অর্জন করবে, কীভাবে ভাষা ব্যবহার করবে, ভাষার গঠন কী রকম হবে, ইত্যাদিকে প্রভাবিত করার জন্য নির্দিষ্ট লক্ষ্য ও কৌশলবিশিষ্ট সুচিন্তিত প্রয়াসকে বোঝায়। সরকারী পর্যায়ে এটি ভাষা নীতি হিসেবে আত্মপ্রকাশ করে। বহু দেশে ভাষা নিয়ন্ত্রণমূলক সংস্থা থাকে যেগুলো ভাষা পরিকল্পনা নীতি প্রণয়নের দায়িত্বে থাকে।
গৌরীপুর ইউনিয়ন, দাউদকান্দি
গৌরীপুর বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।
ইতিহাস
গৌরীপুর ইউনিয়ন পূর্বে গৌরীপুর পশ্চিম ইউনিয়ন নামে পরিচিত ছিল।
অবস্থান ও সীমানা
দাউদকান্দি উপজেলার উত্তরাংশে গৌরীপুর ইউনিয়নের অবস্থান। এ ইউনিয়নের পশ্চিমে দাউদকান্দি পৌরসভা ও সুন্দলপুর ইউনিয়ন, দক্ষিণে বারপাড়া ইউনিয়ন, পূর্বে জিংলাতলী ইউনিয়ন এবং উত্তরে তিতাস উপজেলার জিয়ারকান্দি ইউনিয়ন অবস্থিত।
প্রশাসনিক কাঠামো
গৌরীপুর ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
আটঘরিয়া উপজেলা
আটঘরিয়া উপজেলা বাংলাদেশের পাবনা জেলার অন্তর্গত একটি উপজেলা।
অবস্থান ও আয়তন
আটঘরিয়া উপজেলার ২৪°০৩´ থেকে ২৪°১২´ উত্তর অক্ষাংশ এবং ৮৯°১০´ থেকে ৮৯°২৫´ পূর্ব দ্রাঘিমাংশে অবস্থিত। ১৮৬.১৫ বর্গ কিলোমিটার। এ উপজেলার উত্তরে চাটমোহর উপজেলা ও ফরিদপুর উপজেলা, দক্ষিণে পাবনা সদর উপজেলা ও ঈশ্বরদী উপজেলা, পূর্বে সাঁথিয়া উপজেলা, পশ্চিমে ঈশ্বরদী উপজেলা ও নাটোর জেলার বড়াইগ্রাম উপজেলা।
প্রশাসন
আটঘরিয়া থানা গঠিত হয় ১৩ জানুয়ারি ১৯১৫ সালে। উপজেলায় রূপান্তরিত হয় ১৯৮৩ সালে।
প্রশাসনিক এলাকা
উপজেলার ইউনিয়নসমূহ
জনসংখ্যা
২০১১ সালের আদমশুমারি মতে এই উপজেলার জনসংখ্যা ১,৫৭১২৫৪ জন।
শিক্ষা প্রতিষ্ঠান
খিদিরপুর ডিগ্রি মহাবিদ্যালয় (১৯৯৫), দেবোত্তর ডিগ্রি মহাবিদ্যালয় (১৯৯৫), আটঘরিয়া ডিগ্রি মহাবিদ্যালয় (১৯৭২), খিদিরপুর টেকনিক্যাল অ্যান্ড বিজনেস  ম্যানেজমেন্ট কলেজ (২০০৩), আটঘরিয়া পাইলট উচ্চ বিদ্যালয় (১৯৫৪), দেবোত্তর পাইলট উচ্চ বিদ্যালয় (১৯৬৬), দেবোত্তর মডেল সরকারি প্রাথমিক বিদ্যালয় (১৮৮০), ত্বাহা ইসলামিয়া সিনিয়র মাদ্রাসা (১৯২৩), একদন্ত ডিগ্রি কলেজ, ধলেশ্বর ইসলামিয়া দাখিল মাদ্রাসা (১৯২২)।
প্রাচীন নিদর্শনাদি ও প্রত্নসম্পদ
খানবাড়ি মসজিদ (আটঘরিয়া), মৃধার মসজিদ (আটঘরিয়া), বেরুয়ান জামে মসজিদ (বেরুয়ান), বিশ্রামপুরী জামে মসজিদ ( বিশ্রামপুরী শব্দটি খুঁজে পাওয়া যায় কবি ও কথাসাহিত্যিক 'মেওর বংশীরাজ' এর বেশকিছু রচনাবলীতে )।
অর্থনীতি
কুটিরশিল্প তাঁতশিল্প, বাঁশশিল্প, বেতের কাজ, কাঠের কাজ, রেশম উৎপাদন শিল্প ইত্যাদি ক্ষুদ্র ও মাঝারি শিল্প কারখানা রয়েছে ।
উল্লেখযোগ্য ব্যক্তি
ইশারত আলী (সাবেক উপজেলা চেয়ারম্যান), মাওলানা জহুরুল ইসলাম খান (সাবেক উপজেলা চেয়ারম্যান), মুক্তিযোদ্ধা আনোয়ার হোসেন রেনু (সাবেক উপজেলা চেয়ারম্যান), মুহাম্মদ লোকমান হোসাইন (শিক্ষাবিদ), জহুরুল ইসলাম (মুক্তিযোদ্ধা কমান্ডার), আমিনুল ইসলাম (সাবেক মেয়র) প্রমুখ।
জিংলাতলী ইউনিয়ন
জিংলাতলী বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।
ইতিহাস
জিংলাতলী ইউনিয়ন পূর্বে গৌরীপুর পূর্ব ইউনিয়ন নামে পরিচিত ছিল।
প্রশাসনিক কাঠামো
জিংলাতলী ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
ইলিয়টগঞ্জ উত্তর ইউনিয়ন
ইলিয়টগঞ্জ উত্তর বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।
অবস্থান ও সীমানা
দাউদকান্দি উপজেলার উত্তর-পূর্বাংশে ইলিয়টগঞ্জ উত্তর ইউনিয়নের অবস্থান। এ ইউনিয়নের পশ্চিমে জিংলাতলী ইউনিয়ন, দক্ষিণে ইলিয়টগঞ্জ দক্ষিণ ইউনিয়ন, পূর্বে মুরাদনগর উপজেলার বাবুটিপাড়া ইউনিয়ন ও পাহাড়পুর ইউনিয়ন এবং উত্তরে তিতাস উপজেলার ভিটিকান্দি ইউনিয়ন ও নারান্দিয়া ইউনিয়ন অবস্থিত।
প্রশাসনিক কাঠামো
ইলিয়টগঞ্জ উত্তর ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
আক্কেলপুর উপজেলা
আক্কেলপুর উপজেলা বাংলাদেশের জয়পুরহাট জেলার একটি প্রশাসনিক এলাকা।
আয়তন ও অবস্থান
আক্কেলপুর উপজেলা রাজশাহী বিভাগের জয়পুরহাট জেলায় অবস্থিত। আক্কেলপুর উপজেলার মোট আয়তন প্রায় ১৩৯.৪৭ বর্গ কিমি (৫৩.৮৫ বর্গমাইল)। এই উপজেলার উত্তরে জয়পুরহাট সদর উপজেলা ও ক্ষেতলাল উপজেলা, দক্ষিণে বগুড়া জেলার আদমদীঘি উপজেলা, পূর্বে বগুড়া জেলার দুপচাঁচিয়া উপজেলা, পশ্চিমে নওগাঁ জেলার নওগাঁ সদর উপজেলা ও বদলগাছী উপজেলা।
ইতিহাস
আক্কেলপুর জয়পুরহাট জেলার একটি উপজেলা। এটি ১৯৭২ সালের আগে অব্দি বগুড়া জেলার একটি রেলস্টেশন হিসেবে পরিচিত ছিল। আক্কেলপুর উপজেলার নামকরণ নিয়ে দুইটি জনশ্রুতি প্রচলিত আছে। কিছু মানুষ মনে করেন যে এখানে আক্কেল কাজি নামক এক ধনাঢ্য ব্যক্তি বসবাস করতেন এবং তার নামানুসারে এই স্থানের নামকরণ হয়েছে আক্কেলপুর, তবে প্রসিদ্ধ মতানুসারে রাজশাহীর পীরে কামেল হযরত শাহ মখদুম রূপোস (রহঃ) ধর্ম প্রচারের উদ্দেশ্যে তুলশীগঙ্গা নদী হয়ে মাঝেমাঝে আক্কেলপুর এর হাস্তাবসন্তপুর এলাকায় আসতেন। তিনি এখানকার মানুষের বুদ্ধিমত্তাতে মুগ্ধ হয়ে তাদের  নাম দেন আক্কেলমান্দ, ফারসি ভাষাতে যার অর্থ বুদ্ধিমান এবং পুর  একটি প্রত্যয় যার অর্থ নগর, আবাস এবং দুর্গ। ভারতের সর্বপ্রাচীন গ্রন্থ ঋগ্বেদে শব্দটি নগর এবং বাসস্থান অর্থে প্রায় ৩০ বার ব্যবহৃত হয়েছে।  এই আক্কেলমান্দ  এবং পুর শব্দের সমন্বয়ে  কালক্রমে আক্কেলপুর  নামের প্রচলন হয়। ইসলামী বিশ্বকোষ প্রথম খন্ডের ১৯০ পৃষ্ঠায় বলা আছে যে, হযরত শাহ মখদুম (রহঃ) যখন এলাকায় আসতেন তখন লোকজন বলাবলি করত যে, "চল আমরা মখদুম সাহেবের নিকট আকল (জ্ঞান) আহরণ করি"। লোকজন তার নিকট আসলে তিনি তাদের মাথায় হাত বুলিয়ে দিয়ে বলতেন "তুমহারা আকল পুর হো যায়ে"(তোমাদের জ্ঞান সমৃদ্ধি পাক)। সেই থেকে পরবর্তীকালে স্থানের নাম হয় আক্কেলপুর। মূলত এই এলাকায় একসময় ইকুর কুড়ি নামক একটি মৌজা ছিল, আক্কেলপুর নামের প্রচলন হওয়ার কারণে ব্রিটিশরা ১৮৮৪ সালে ইকুড় কুড়ি মৌজার অদূরে রেলস্টেশন স্থাপন করে এবং তার নাম দেয় আক্কেলপুর। পরবর্তীতে ইকুড় কুড়ি মৌজাকে ভূমি জরিপের সময় আক্কেলপুর মৌজা নামে রেকর্ড করা হয়। একসময় আক্কেলপুর এলাকায় তুলশীগঙ্গা নদীর তীরে প্রসিদ্ধ হাট ছিল সোনামুখী হাট, পরবর্তীতে আক্কেলপুরে রেলস্টেশন স্থাপিত হয় এবং কালক্রমে স্টেশন সংলগ্ন তালতলী নামক একটি হাট বসে এবং সোনামুখী হাট কালের গর্ভে হারিয়ে যায়। প্রাচীনকাল থেকে এই অঞ্চল ব্যবসা-বাণিজ্যের জন্য বিখ্যাত ছিল।
আক্কেলপুর উপজেলার মানুষ একটু টেনে কথা বলেন। এখানে বগুড়ার আঞ্চলিক ভাষার প্রভাব দেখা যায়। আক্কেলপুর উপজেলা বিশেষ করে জয়পুরহাট জেলা এবং পুরো রাজশাহী বিভাগ এবং ভারত ও বাংলাদেশের পদ্মা এবং মহানন্দা উপত্যকা এলাকায় বসবাসকারী লোকজনের ভাষাকে বরেন্দ্রী ভাষা বলে। এটি ইন্দো ইউরোপীয় ভাষা পরিবারের সদস্য বাংলা ভাষার একটি উপভাষা। বিশিষ্ট ভাষাবিদ ডক্টর সুকুমার সেনের গবেষণা মোতাবেক জানা যায়, বাংলাদেশের রাজশাহী এবং রংপুর বিভাগ এবং ভারতের মালদহ এবং দক্ষিণ দিনাজপুর জেলায় ও এই ভাষা প্রচলিত রয়েছে। এই ভাষার একটি বিশেষ সুর আছে। যার কারণে ভাষাটি সমগ্র বঙ্গে বেশ জনপ্রিয়। ঐতিহ্যবাহী গম্ভীরা গানে এই উপভাষা ব্যবহার হয়। বৈশিষ্ট্যঃ অপ্রত্যাশিত স্থানে 'র' আগম বা লোপ। যেমন- আম > রাম, রস > অস। গৌণকর্মে 'কে', 'ক' বিভক্তি দেখা যায়। যেমন- হামাক দাও।
এটি আয়তনের দিক থেকে জয়পুরহাট জেলার সবচেয়ে ছোট উপজেলা। আক্কেলপুর একসময় বগুড়া জেলার আদমদীঘি থানার অন্তর্ভুক্ত ছিল এবং ১৯৭২ সালে আদমদীঘি থানার পাঁচটি ইউনিয়ন যথাক্রমে রুকীন্দীপুর, সোনামুখী, গোপীনাথপুর, তিলকপুর এবং রায়কালী নিয়ে আক্কেলপুর থানা গঠিত হয়ে। সে সময় আক্কেলপুর রেলগেটের নিকট স্থানীয় ব্যবসায়ী ফজর উদ্দিন আকন্দ সাহেবের ভাড়া বাসায় প্রথমে পুলিশ স্টেশন চালু হয়। ১৯৮৪ খ্রিষ্টাব্দে প্রশাসনিক বিকেন্দ্রিকরণের আওতায় জয়পুরহাট জেলার উপজেলায় উন্নীত করা হয়। সে সময় তুলসীগঙ্গা নদীর পশ্চিম পাড়ের প্রায় ৯ একর জায়গা জুড়ে এর প্রশাসনিক অবকাঠামো গড়ে তোলা হয়।
রুকীন্দীপুর ইউনিয়ন এবং সোনামুখী ইউনিয়ন এর কিছু অংশ নিয়ে আক্কেলপুর কে ১৯৯৯ সালে পৌরসভা ঘোষণা করা হয়।
ভাষা ও সংষ্কৃতি
জয়পুরহাট জেলায় প্রায় ৬৫ থেকে ৭৫ হাজার আদিবাসী তাদের নিজস্ব কৃষ্টি ও সংষ্কৃতি বৈশিষ্ট্য নিয়ে দীর্ঘদিন ধরে বসবাস করে আসছে। যাদের মধ্যে কিছু সংখ্যক মুন্ডা সম্প্রদায়ের পাহান গোত্রের লোকজন বসবাস করে আক্কেলপুর উপজেলায়। এবং স্বভাবতই তাদের ভাষাও বাংলা ভাষা থেকে আলাদা এবং সংষ্কৃতিও ভিন্ন। তবে তাদের মধ্যে বাংলা ভাষারও প্রচলন দেখা যায়। আক্কেলপুর উপজেলার শান্তা, মকিমপুর, তিলকপুর সহ বিভিন্ন গ্রামে পাহান সম্প্রদায় বসবাস করে।
আক্কেলপুর উপজেলার অধিকাংশ মানুষ বাংলা ভাষায় কথা বলে। তাদের কথার মাঝে বাংলার আঞ্চলিকতা প্রাধান্য পায়। আক্কেলপুর উপজেলা বিশেষ করে জয়পুরহাট জেলা এবং পুরো রাজশাহী বিভাগ এবং ভারত ও বাংলাদেশের পদ্মা এবং মহানন্দা উপত্যকা এলাকায় বসবাসকারী লোকজনের ভাষাকে বরেন্দ্রী ভাষা বলে। এটি ইন্দো ইউরোপীয় ভাষা পরিবারের সদস্য  বাংলা ভাষার একটি উপভাষা। বিশিষ্ট ভাষাবিদ ডক্টর সুকুমার সেনের গবেষণা মোতাবেক জানা যায়, বাংলাদেশের রাজশাহী এবং রংপুর বিভাগ এবং ভারতের মালদহ এবং দক্ষিণ দিনাজপুর জেলায় ও এই ভাষা প্রচলিত রয়েছে। এই ভাষার একটি বিশেষ সুর আছে। যার কারণে ভাষাটি সমগ্র বঙ্গে বেশ জনপ্রিয়।  ঐতিহ্যবাহী গম্ভীরা গানে এই উপভাষা ব্যবহার হয়। বৈশিষ্ট্য:
অপ্রত্যাশিত স্থানে 'র' আগম বা লোপ।
যেমন- আম > রাম, রস > অস।
গৌণকর্মে 'কে', 'ক' বিভক্তি দেখা যায়।
যেমন- হামাক দাও,হামি করি
প্রশাসনিক এলাকা
ইউনিয়নের নামের তালিকা :
পৌরসভা
ইউনিয়েনের তালিকা
জনসংখ্যার উপাত্ত
আক্কেলপুর উপজেলার মোট জনসংখ্যা: ১,২৮,৯৫২ জন এদের মধ্যে মোট ভোটার সংখ্যা: ৯২,০৯৯ জন।
শিক্ষা
শিক্ষাক্ষেত্রে আক্কেলপুর উপজেলা উন্নতি লাভ করছে। বর্তমানে পি.ই.সি, জে.এস.সি, নিম্ন মাধ্যমিক এবং উচ্চ মাধ্যমিক ইত্যাদি সমমানের পরীক্ষায় আক্কেলপুর উপজেলার শিক্ষার্থীদের অর্জন  প্রশংষনীয়। এছাড়াও এই উপজেলায় শিক্ষাব্যবস্থার উন্নয়নের লক্ষ্যে অনেক বেসরকারি স্কুলও প্রতিষ্ঠিত হয়েছে।
কৃষি
আক্কেলপুর উপজেলার প্রধান জীবিকা হলো কৃষি আর জয়পুরহাট জেলাকে উওরবাংলার শস্যক্ষেএ বলা হয়।
যোগাযোগ ব্যবস্থা
আক্কেলপুর উপজেলার যোগাযোগ ব্যাবস্হা অনেক উন্নত ও সুন্দর এখানে বাসে ও ট্রেনে করে যাওয়া যায় ঢাকা ও প্রায় সারা দেশে।
উপজেলার প্রাচীন নিদর্শনাদি
ল্যাংগরপীরের মাজার : উপজেলা পৌরসভার ভিতরে সোনামুখী নামক স্থানে অবস্থিত। আক্কেলপুর মূল শহর থেকে এর দূরত্ব প্রায় ৩ কিলোমিটার।
আজমিরীগঞ্জ উপজেলা
অবস্থান ও আয়তন
“ভাটি অঞ্চলের রাজধানী” হিসেবে খ্যাত আজমিরীগঞ্জ উপজেলা বাংলাদেশের উত্তর-পূর্ব অঞ্চলে অবস্থিত। এই উপজেলাকে ঘিরে রয়েছে কিশোরগঞ্জ, সুনামগঞ্জ জেলার অন্যান্য উপজেলা। এর উত্তরে শাল্লা উপজেলা, পূর্বে ও দক্ষিণে বানিয়াচং উপজেলা এবং পশ্চিমে ইটনা উপজেলা। থাম্ব|আজমিরিগঞ্জ-হবিগঞ্জ হাইওয়ে
ইতিহাস
১৯০৭ সালে আসাম সরকার এর অধীনে আজমিরীগঞ্জ থানায় পরিণত হয়। ১৯৮৩ সালে আজমিরীগঞ্জ থানাকে উপজেলায় রূপান্তর করা হয়। শহরটিতে বেশ কয়েকটি কাঠামোগত সুন্দর বাড়ি রয়েছে, যা ১৮০০ সালের আগে থেকেই ছিল, ত্রিপুরার মহারাজা দ্বারা এইগুলির অর্থায়ন করা হয়েছিল। এই উপজেলার জলসুখাতে রয়েছে অনেক জমিদার বাড়ি। যার ধ্বংসাবশেষ এখনো রয়েছে। গোপীনাথ আখড়াকে কেন্দ্র করে এই উপজেলা থেকেই ঘাটুগানের উৎপত্তি হয়েছিল বলে সিলেটের ইতিবৃত্ত গ্রন্থ থেকে জানা যায়।
নামকরণ
উপমহাদেশের বিশ্ববিখ্যাত সুফী সাধক সুলতানুল হিন্দ খাজা গরীবে নেওয়াজ হযরত খাজা মঈন উদ্দিন চিশতী আজমিরী (রহ:)র সুযোগ্য প্রতিনিধি কুতুবে রব্বানী হযরত শাহ সুফী আলহাজ্ব হাফিজ খাজা সৈয়দ মোহাম্মদ ইসহাক চিশতী (রহ:) প্রায় দেড় শতাব্দী পূর্বে আজমির শরীফের প্রতিনিধি হিসাবে এ প্রাচীন জনপদে পবিত্র ইসলাম ধর্মের প্রচার প্রসারের লক্ষে সুদূর ভারত হতে হিজরত করে তশরীফ এনেছিলেন। তার পবিত্র প্রচারনায় এবং অসাম্প্রদায়িক পবিত্র বাণীর প্রভাবে ধীরে ধীরে জনসাধারণ দ্বীন ইসলামের সুশীতল ছায়ায় আশ্রয় লাভ করে এবং সর্বসাধারণ তাকে আজমিরী বাবা বলে অভিহিত করেন। পরবর্তী সময়ে আজমিরী বাবা কুতুবে রব্বানী আউলিয়ায়ে কামিল হযরত শাহ সুফী আলহাজ্ব খাজা হাফিজ সৈয়দ মোহাম্মদ ইসহাক চিশতী (র:) এর পবিত্র স্মৃতির স্মরণে সরকারি গেজেট নোটিফিকেশনের মাধ্যমে এ উপজেলার নাম আজমিরীগঞ্জ নামকরণ করা হয়।
মুক্তিযুদ্ধে আজমিরীগঞ্জ
আজমিরীগঞ্জের বদলপুর অপারেশন ছিল মুক্তিযুদ্ধের ইতিহাসে একটি একটি বিশাল সাফল্য। বদলপুরে শত্রুসেনারা দাস পার্টির প্রতিরোধের মুখে পাকসেনারা শক্তি বৃদ্ধি করতে বাধ্য হয়। গুলি ছোড়ার জন্য হেলিকপ্টারও ব্যবহার করা হয়। ১৬ নভেম্বর মুক্তিযোদ্ধা ও পাকবাহিনীদের মধ্যে দীর্ঘ আঠারো ঘণ্টার সম্মুখযুদ্ধ সংঘটিত হয়। এই যুদ্ধে দাস পার্টির কমান্ডার জগৎজ্যোতি দাস বীর বিক্রম  শহীদ হয়। এছাড়া, পাকবাহিনী নির্দোষ ১১ জন নিরীহ গ্রামবাসীকে হত্যা করে।
প্রশাসনিক এলাকা
থাম্ব|alt=আজমিরীগঞ্জ উপজেলা পরিষদ|আজমিরীগঞ্জ উপজেলা পরিষদ আজমিরীগঞ্জ উপজেলায় বর্তমানে ১টি পৌরসভা ও ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম আজমিরীগঞ্জ থানার আওতাধীন।
ভূপ্রকৃতি
থাম্ব|কুশিয়ারা নদী হাওর বেষ্টিত ভাটি বাংলার একটি জনপদ এই আজমিরীগঞ্জ। যার পশ্চিম পাশ ঘেষে বয়ে গেছে সুরমা-কুশিয়ারার মিলিত স্রোত কালনি-কুশিয়ারা- ভেড়ামোহনা। বছরের অর্ধেক সময় জলমগ্র থাকে অধিকাংশ এলাকা। দোআশ ও এটেল মাটি
ভাষা
এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। এখানে সিলেটি ভাষার সাথে সাথে বিভিন্ন আদিবাসীদের প্রচলিত ভাষাও প্রচলিত রয়েছে।
উৎসব
প্রতি বৎসর ওরশ, বৈশাখী, মেলা,নৌকা বাইছ অনুষ্ঠিত হয়।
খেলাধুলা
অতিতে হাডুডু, দারাগুড়ি,ননদাই,কানামাছি,খেলার রেওয়াজ ছিল। বর্তমানে ক্রিকেট ও ফুলবল খেলার প্রচলন আছে।
জনসংখ্যার উপাত্ত
২০০১ সালের আদমশুমারি অনুযায়ী,আজমিরীগঞ্জের জনসংখ্যা ৯৯,২৪০ জন (প্রায়)।জনসংখ্যার পুরুষ ৫০,১৬০ জন (প্রায়) (৫১.১১%) এবং নারী ৪৯,০৮০ জন (প্রায়) (৪৮.৮৯%)।
জনসংখ্যার ঘনত্ব প্রতি বর্গ কিলোমিটারে ৪৪৩ জন।
শিক্ষা
আজমিরীগঞ্জের শিক্ষার হার ৩৬%।এখানে ৫৪টি সরকারি প্রাথমিক বিদ্যালয়,৮ টি উচ্চ বিদ্যালয়,১ টি দাখিল মাদ্রাসা,২ টি কলেজ রয়েছে। ১৯৭৫ সালে মিয়াধন মিয়া বালিকা উচ্চ বিদ্যালয়,আজমিরীগঞ্জ ও ১৮৭৬ সালে জলসুখা কৃষ্ণ গোবিন্দ পাবলিক হাইস্কুল ও ৯৩০ সালে আজমিরীগঞ্জ এমালগামেটেড বীরচরণ(এ.বি.সি.) সরকারি পাইলট উচ্চ বিদ্যালয় এবং ১৯২০ সালে শিবপাশা উচ্চ বিদ্যালয় প্রতিষ্ঠিত হয়েছিল।
অর্থনীতি
আজমিরীগঞ্জ এর প্রধান প্রাকৃতিক সম্পদ হলো মাছ ও ধান। এ উপজেলায় রয়েছে বৃহৎ ফিশ ইন্ড্রাসট্রিস। এ উপজেলার মানুষ মূলত ধান ও মাছের উপর নির্ভরশীল।
প্রিয়তমেষু
প্রিয়তমেষু নন্দিত কথাসাহিত্যিক হুমায়ূন আহমেদের একটি সমকালীন উপন্যাস। মওলা ব্রাদার্স ১৯৮৮ সালে বইটি প্রকাশ করে। বইটির মূল উপজীব্য মধ্যবিত্ত সমাজে পিছিয়ে পড়া নারীরা। বাঙালি সমাজে নারীদের নানারকম নির্যাতনের স্বীকার হতে হয়। বেশিরভাগ ক্ষেত্রেই তারা তাদের নির্যাতনের কথা প্রকাশ করে না যার ফলে অনেকক্ষেত্রেই তাদের পুনরায় নির্যাতনের স্বীকার হতে হয়।
প্রিয়তমেষু এমনই একজন মেয়েকে নিয়ে যে ধর্ষণের শিকার হয় তবে সে ঘটনাটি প্রকাশ করে এবং এর বিরুদ্ধে অবস্থান করে। সে আইনের আশ্রয় নেয়।
কাহিনী সংক্ষেপ
নিশাত ও পুষ্প পাশাপাশি ফ্ল্যাটে থাকে। পুষ্পর ছেলে পল্টুর মাধ্যমে একদিন তাদের পরিচয় হয় এবং তা বন্ধুত্বে পরিবর্তিত হয়। পুষ্পকে নিশাত ছোট বোনের মতো ভালোবাসে। নিশাতের স্বামী জহির ভালো চাকরি করে। পুষ্পর স্বামী রকিব খুবই সাধারণ চাকরি করে। রকিবের বড়লোক বন্ধু মিজান প্রায়ই তাদের ফ্ল্যাটে আসে। তার ঘন ঘন বাসায় আসায় পুষ্প বিরক্ত ও ভীত। একদিন রকিবের অনুপস্থিতিতে সে ধর্ষণ করে পুষ্পকে। পুষ্প তার স্বামী রকিবকে তা জানালে সে আইনের আশ্রয় নিতে ভয় পায়। কিন্তু মিজানকে আইনের মুখোমুখি দাঁড় করাতে চায় পুষ্প। তার সাহায্যে এগিয়ে আসে নিশাত।
চলচ্চিত্রায়ণ
উপন্যাসের কাহিণীর উপর ভিত্তি করে ২০০৯ সালে একই নামে একটি চলচ্চিত্র মুক্তি পায়। চলচ্চিত্রটি ২০১১ সালে প্রদত্ত ৩৪তম জাতীয় চলচ্চিত্র পুরস্কারে একটি বিভাগে পুরস্কার অর্জন করে। এছাড়া ২০১৪ সালে প্রদত্ত বাচসাস পুরস্কার-এ শ্রেষ্ঠ চলচ্চিত্রসহ সাতটি বিভাগে পুরস্কার অর্জন করে।
অনুবাদ
ভাষান্তর বা অনুবাদ একটি ভাষা থেকে অন্য আরেকটি ভাষায় পরিকল্পনাগত রূপান্তর প্রক্রিয়া। ভাষার অনুবাদে দুটি ভাষার মধ্যে যে ভাষা থেকে অনুবাদ করা হয় তাকে "উৎস ভাষা", এবং যে ভাষায় অনুবাদ করা হচ্ছে তাকে "লক্ষ্য ভাষা" বলা হয়। অর্থাৎ উৎস ভাষা থেকে লক্ষ্য ভাষায় ভাষাগত উপাদান এবং যোগ্যতার (বিষয়, বক্তব্য, ভঙ্গি ইত্যদি) দ্বারা পাঠ নির্ণয় করার রূপান্তরের প্রক্রিয়াই ‘ভাষানুবাদ’।
একজন অনুবাদক সর্বদা অসাবধানতাবশত উৎস-ভাষা শব্দ, ব্যাকরণ, বা বাক্যবিন্যাস লক্ষ্য-ভাষা রেন্ডারিং-এ প্রবর্তনের ঝুঁকি নিয়ে থাকেন। অন্যদিকে, এই ধরনের "স্পিল-ওভার" কখনও কখনও দরকারী উৎস-ভাষা ক্যাল্ক এবং লোনওয়ার্ড আমদানি করেছে যা লক্ষ্য ভাষাগুলিকে সমৃদ্ধ করেছে। অনুবাদকরা, পবিত্র গ্রন্থের প্রথম দিকের অনুবাদক সহ, তারা যে ভাষায় অনুবাদ করেছেন সেই ভাষাগুলিকে রূপ দিতে সাহায্য করেছেন।
অনুবাদ প্রক্রিয়ার শ্রমসাধ্যতার কারণে, ১৯৪০ সাল থেকে অনুবাদকে স্বয়ংক্রিয়ভাবে বা যান্ত্রিকভাবে মানব অনুবাদককে সহায়তা করার জন্য বিভিন্ন মাত্রার সাফল্যের সাথে প্রচেষ্টা করা হয়েছে। অতি সম্প্রতি, ইন্টারনেটের উত্থান অনুবাদ পরিষেবার জন্য একটি বিশ্বব্যাপী বাজার গড়ে তুলেছে এবং "ভাষা স্থানীয়করণ" সহজতর করেছে।
ভাষানুবাদের পদ্ধতি
গবেষণাগারে গবেষণার মতো অনুবাদ চর্চায় প্রাথমিক পদ্ধতি কতকগুলি স্তর পরম্পরার মধ্য দিয়ে সাধিত হয়।
অনুবাদের সমস্যা
অনুবাদকের অনুবাদচর্চায় প্রতিবন্ধকতার জায়গাগুলিকে পবিত্র সরকার নির্ণয় করেছেন। সেগুলি হল:
তাছাড়া উদয়নারায়ণ সিংহ অনুবাদচর্চার পদ্ধতিকে গঠন প্রয়াসে দুটি নতুন ভাগে ভাগ করেছেন – অনুকথন ও অনুসরণ। এক্ষেত্রে ‘অনুকথন’ বলতে বুঝিয়েছেন নব-ভঙ্গি, শৈলী বা নব-বক্তব্যের সঙ্গে যুক্ত হয়ে একই পাঠের বক্তব্যকে অন্যরকম ভাবে বলা। অন্যদিকে ‘অনুসরন’ ক্ষেত্রে বুঝিয়েছেন এক ভাষা থেকে আরেক ভাষায় ‘ভাষান্তর’ বা ‘পাঠান্তর’। অনুবাদকের স্বাধীনতা অনেকাংশে খর্বিত হয় এই ‘অনুসরণ’এ। কেননা মূল পাঠ্যের প্রাথমিকতাকে মেনে নিয়ে অনুবাদককে এগোতে হয়। এধরনের কাজ বর্তমানে যন্ত্র-অনুবাদের (কম্পিউটার) মধ্যে পাই। অধ্যাপক সিংহ অনুবাদচর্চা প্রসঙ্গে আরো ৫টি পদ্ধতিগত স্তর নির্ণয় করেছেন, যথা -
তথ্যসূত্র
অনুবাদক
বাংলাদেশের কিছু অনুবাদ প্রতিষ্ঠান
বহুদিন ধরে বাংলাদেশে অনুবাদ সেবা প্রদান করে আসছে। কিছু কিছু প্রতিষ্ঠান বানিজ্যিকা ভাবে অনুবাদ করে থাকেন। এর মধ্যে উল্লেখযোগ্য কিছু প্রতিষ্ঠান ঢাকার মতিঝিলে অবস্থিত।যেমন ঢাকা অনুবাদ, তিতার অনুবাদ এবং আল-মদিনা অনুবাদ।
ইলিয়টগঞ্জ দক্ষিণ ইউনিয়ন
ইলিয়টগঞ্জ দক্ষিণ বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।
আয়তন
== জনসংখ্যা ==
অবস্থান ও সীমানা
দাউদকান্দি উপজেলার পূর্বাংশে ইলিয়টগঞ্জ দক্ষিণ ইউনিয়নের অবস্থান। এ ইউনিয়নের উত্তরে ইলিয়টগঞ্জ উত্তর ইউনিয়ন, পশ্চিমে জিংলাতলী ইউনিয়ন, দক্ষিণ-পশ্চিমে মোহাম্মদপুর পশ্চিম ইউনিয়ন ও মালিগাঁও ইউনিয়ন, দক্ষিণে চান্দিনা উপজেলার সুহিলপুর ইউনিয়ন, দক্ষিণ-পূর্বে চান্দিনা উপজেলার বাতাঘাসী ইউনিয়ন এবং পূর্বে মুরাদনগর উপজেলার বাবুটিপাড়া ইউনিয়ন অবস্থিত।
প্রশাসনিক কাঠামো
ইলিয়টগঞ্জ দক্ষিণ ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।
মাতৃভাষা অর্জন
থাম্ব|মাতৃভাষা মাতৃভাষা অর্জন তথা ভাষা অর্জন (Language acquisition বা First language acquisition) বলতে শিশুরা যে প্রক্রিয়াসমূহের মাধ্যমে ভাষা অর্জন করে, তাদেরকে বোঝায়।
অনেক ভাষাবিজ্ঞানী, বিশেষত নোম চম্‌স্কি, যুক্তি দিয়েছেন যে মানবশিশুরা মস্তিষ্কে ভাষা অর্জনের সহজাত জৈবিক প্রবৃত্তি নিয়ে জন্মগ্রহণ করে এবং সব মানবশিশুর মনে বা মস্তিষ্কে একটি বিশ্বজনীন ব্যাকরণ (Universal Grammar) বা ভাষা-অর্জনের কাঠামো জন্মের সময় থেকেই বিদ্যমান থাকে। শিশুটি যে পরিবেশ জন্মায় ও বড় হয়ে ওঠে, সেই পরিবেশ ও তার সাথে শিশুর মিথস্ক্রিয়া (interaction) শিশুটির ভাষা অর্জনের প্রকৃতি নিয়ন্ত্রণ করে।
যখন শিশুরা কোনও ভাষা অর্জন করে, তারা ভাষাটির ব্যাকরণ আয়ত্ত করে। এখানে ব্যাকরণ বলতে ভাষাটির ধ্বনিবিন্যাস, শব্দগঠন, বাক্য ও অর্থ সংক্রান্ত সমস্ত নিয়মগুলিকে বোঝায়। যেকোন ভাষার ব্যাকরণ বা নিয়মসমষ্টি একটি সমৃদ্ধ ও জটিল ব্যবস্থা। কিন্তু শিশুরা পাঁচ বছর বয়সের মধ্যেই এই জটিল, প্রায়-দুর্বোধ্য ব্যাকরণ আয়ত্ত করে ফেলে। এছাড়াও তারা ভাষাটির প্রায়োগিক (pragmatic) সূত্রগুলি ও ভাষাটির শব্দভাণ্ডার (vocabulary) আয়ত্ত করে। শিশুদেরকে আলাদা করে মুখের ভাষা শেখানো লাগে না। তারা তাদের চারপাশের মানুষের ব্যবহার করা ভাষা থেকে নিয়ম, সূত্র এবং শব্দভাণ্ডারের সিংহভাগ বের করে নিতে পারে।
ভাষা অর্জনের কৌশলসমূহ
শিশুরা কী করে এত সহজে ও দ্রুত ভাষার জটিল সব সূত্র আয়ত্ত করে ফেলে তা নিয়ে গবেষণা হয়েছে। ভাষা আয়ত্ত করার প্রক্রিয়াটি ব্যাখ্যা করতে গিয়ে বেশ কিছু শিখনকৌশল বা শিখনপদ্ধতি প্রস্তাব করা হয়েছে। কোনও কোনও ভাষাগবেষক বলেছেন যে শিশুরা প্রাপ্তবয়স্কদের ভাষা শুনে অনুকরণ (imitation) করে ভাষা আয়ত্ত করে। কিন্তু শিশুরা বেশিরভাগ সময়ই সম্পূর্ণ শুদ্ধ বাক্য অনুকরণ করতে পারে না, বরং আংশিকভাবে অনুকরণ করে ও স্বতঃস্ফূর্তভাবে (spontaneous) ভুলত্রুটিসহ বাক্য সৃষ্টি করে। আবার কিছু কিছু শিশু কম বয়সে স্নায়ুগত বা শারীরিক অক্ষমতার কারণে কথা বলতে সক্ষম না হলেও ভাষা বুঝতে পারে এবং পরবর্তীতে এই বাকবৈকল্য (speech disorder) কাটিয়ে উঠলে সাথে সাথে কথা বলতে শুরু করে। সেকারণে অনুকরণ শিশুর ভাষা অর্জনের মূল কৌশল হতে পারে না।
অন্য কিছু গবেষক বলেছেন যে প্রাপ্তবয়স্করা শিশুদের ভাষার ব্যাকরণের ভুল শুধরে দিলে বা সঠিকভাবে ভাষা বলার জন্য বাহবা দিলে ধীরে ধীরে শিশুমনে নিয়মগুলির দৃঢ়ীভবন (reinforcement) ঘটে এবং শেষ পর্যন্ত শিশুরা ভাষা অর্জন করে। কিন্তু গবেষণায় দেখা গেছে যে বাবা-মা বা বড়দের এরকম ভুল শুধরে দেওয়ার হার খুবই বিরল। বরং বাবা-মায়েরা সাধারণত খুব খারাপ উচ্চারণের ভুল কিংবা বাক্যের ভেতরের তথ্যের সত্যতা-সংক্রান্ত ভুলগুলিই বেশি শুধরে দেন, ব্যাকরণের ভুলগুলি ধরেন না।
কারও কারও মতে শিশুরা সাদৃশ্য (analogy) পদ্ধতির মাধ্যমে নতুন নতুন বাক্য গঠন করে, অর্থাৎ একটি বাক্য শুনে সেই একই আদলের অন্য অনেক বাক্য গঠন করে। কিন্তু দেখা গেছে শিশুরা নতুন নতুন প্রশ্নবোধক বাক্য, জটিল বাক্য, ইত্যাদি জটিল কাঠামোবিশিষ্ট বাক্য সৃষ্টি করার সময় তেমন কোনও ভুল করেনা, যদিও তারা এ ধরনের বাক্য আগে থেকে খুব বেশি শোনেনি। বরং তারা স্বতঃস্ফূর্তভাবে এমন সব বাক্য তৈরি করে, যেগুলি জটিল কাঠামোর উপর দাঁড়িয়ে আছে।
প্রস্তাবিত এই পদ্ধতিগুলির কোনটিই তাই সম্পূর্ণ ব্যাখ্যা দিতে পারেনা কীভাবে শিশুরা ভাষার সূত্রগুলি কাজে লাগিয়ে সৃষ্টিশীলভাবে নতুন নতুন বাক্য গঠন করতে পারে, কিংবা শিশুরা কেন এক ধরনের ভুল করে কিন্তু অন্য জটিল ধরনের ভুল করে না। শিশুর সাথে মায়ের বলা সহজ ভাষা (motherese) পরীক্ষা ও বিশ্লেষণ করে দেখা গেছে শিশুদের মনে ব্যাকরণের বিকাশ সুসংগঠিত প্রবিষ্ট ভাষিক উপাত্তের (well-formed linguistic input) উপর নির্ভর করে না।
শিশুদের ভাষা আয়ত্তকরণ প্রক্রিয়াটি অত্যন্ত সহজে ও দ্রুত ঘটে এবং সমস্ত ভাষার সমস্ত শিশুর ক্ষেত্রে এই প্রক্রিয়ার ধাপগুলি একই রকম হয়। এ সব কিছুই ঘটে প্রবিষ্ট ভাষিক উপাত্ত বা উদ্দীপকের দারিদ্র্যকে (poverty of stimulus) অগ্রাহ্য করে। শিশু সবসময় তার চারপাশে শুদ্ধভাবে নির্মিত বাক্য শুনতেও পায় না, বরং অর্ধসমাপ্ত বাক্য, বাক্যের খন্ডাংশ, হঠাৎ বিরতি, অযাচিত ভুলত্রুটিযুক্ত বাক্য – এগুলি সবই তার মনে প্রবেশ করে। শিশুদেরকে কেউ সার্বক্ষণিকভাবে বুঝিয়ে বা দেখিয়েো দেয় না যে কোন্‌ বাক্যগুলি শুদ্ধ আর কোন্গু‌লি অশুদ্ধ। অর্থাৎ শিশুর মনে যে ভাষিক উপাত্তগুলি প্রবেশ করে, সেগুলি দরিদ্র, নিম্নমানের (impoverished)। কিন্তু তা সত্ত্বেও শিশু শেষ পর্যন্ত শুদ্ধ, ভুলত্রুটিহীন পূর্ণ বাক্য বলতে সক্ষম হয়। এ কারণে ধারণা করা হয় যে ভাষা আয়ত্ত করার মানসিক প্রবৃত্তি বা ক্ষমতাটি (mental faculty) শিশুর জন্ম থেকেই থাকে এবং শিশু এই জটিল প্রক্রিয়াতে অংশগ্রহণ করার আগেই একটি "বিশ্বজনীন ব্যাকরণ" (Universal Grammar)) নিয়ে জন্মগ্রহণ করে। বিশ্বজনীন ব্যাকরণ কোন নির্দিষ্ট ভাষা যেমন বাংলা বা ইংরেজি ভাষার ব্যাকরণের মত নয়, বরং এটি এমন কিছু মূলনীতির (principles) সমষ্টি যেগুলি সমস্ত মনুষ্য ভাষা মেনে চলে। ভাষা আয়ত্তকরণ তাই একটি সৃষ্টিশীল প্রক্রিয়া। শিশুরা তাদের মনে প্রবিষ্ট ভাষিক উপাত্তের উপর ভিত্তি করে মানসিক ব্যাকরণ (mental grammar) সৃষ্টি করে এবং এ কাজে বিশ্বজনীন ব্যাকরণ তাদেরকে নির্দেশনা দেয়।
ভাষা অর্জনের ধাপসমূহ
শিশুর মনে ভাষার বিকাশ ধাপে ধাপে ঘটে। এই ধাপগুলি বিশ্বজনীন। জীবনের প্রথম বছরে শিশুরা তাদের ভাষার ধ্বনিগুলি আয়ত্ত করে। তারে প্রথমে অনেক ধ্বনি শুনতে পায় বলে উপলব্ধি করে কিংবা উচ্চারণ করে, যেগুলি তাদের মনে প্রবিষ্ট ভাষিক উপাত্তের মধ্যে নেই। ধীরে ধীরে তাদের ভাষিক উৎপাদন (speech production) ও উপলব্ধিগুলি (speech perception) ভাষিক পরিবেশের সাথে সুক্ষ্মভাবে সঙ্গতি রাখা শুরু করে। এই ধাপের শেষ পর্যায়ে শিশু যে আধো-আধো কথা (babble) বলা শুরু করে, সেখানে তার প্রবিষ্ট ভাষার সমস্ত ধ্বনিতাত্ত্বিক বৈশিষ্ট্যগুলি বিদ্যমান থাকে। বধির শিশুরা যখন জন্ম থেকেই প্রতীকী ভাষার সংস্পর্শে আসে, তারাও এই পর্যায়ে হাত দিয়ে আধো-আধো প্রতীকী ভাষায় (sign language) যোগাযোগ করতে পারে। এ থেকে প্রমাণিত হয় যে আধো-আধো বুলি ভাষা আয়ত্তকরণ প্রক্রিয়ার একটি বিশ্বজনীন প্রাথমিক ধাপ যা শিশুমনে প্রবিষ্ট ভাষিক উপাত্তের উপর নির্ভর করে।
জীবনের প্রথম বছরের শেষভাগে শিশু তার প্রথম পূর্ণ শব্দগুলি বলতে শুরু করে। দ্বিতীয় বছরে শিশু আরও অনেক শব্দ আয়ত্ত করে এবং ভাষার ধ্বনিতাত্ত্বিক ব্যবস্থার সিংহভাগ আয়ত্ত করে। শিশুদের সবচেয়ে শুরুর দিককার কথাগুলি জটিল অর্থবিশিষ্ট অথচ এক-শব্দের বাক্যসমূহ দিয়ে গঠিত। এই ধাপের নাম পূর্ণব্যঞ্জক ধাপ (Holophrastic stage)। এর কিছু মাস পরে শিশু দুই বা তার বেশি শব্দ যোগ করতে শুরু করে। এই প্রাথমিক বাক্যগুলি কোন যাদৃচ্ছিক শব্দসমষ্টি নয়। শব্দগুলির সুনির্দিষ্ট বিন্যাস থাকে এবং এগুলি বাক্যিক ও আর্থিক সঙ্গতি রক্ষা করে।
এর পরে টেলিগ্রাফ ধাপে (Telegraph stage) এসে শিশু দীর্ঘতর বাক্য সৃষ্টি করতে সক্ষম হয়, কিন্তু এগুলিতে প্রায়শই ব্যাকরণিকভাবে প্রয়োজনীয় শব্দ বা শব্দাংশ অনুপস্থিত থাকে। শিশুর প্রারম্ভিক ব্যাকরণে প্রাপ্তবয়স্কদের ব্যাকরণের অনেক সূত্র অনুপস্থিত থাকে, তবে গুণগতভাবে দুটির মধ্যে কোন পার্থক্য নেই। এ ধাপে শিশুদের উচ্চারিত বাক্যে পদক্রম (word order) সঠিক থাকে এবং কারক (case) ও অন্যান্য সঙ্গতিমূলক সূত্রগুলির ব্যত্যয় ঘটে না, যাতে বোঝায় যে তাদের ভাষার কাঠামো বা সংগঠন নিয়ে যথেষ্ট জ্ঞান আছে।
শিশুরা বিভিন্ন ধরনের ভুল করে। যেমন, শিশুরা শব্দগঠনপ্রক্রিয়ার সূত্রগুলি (morphological rules) অতিসাধারণভাবে সর্বত্র প্রয়োগ করে থাকে। এতে বোঝা যায় যে তারা সূত্রগুলি আয়ত্ত করার প্রক্রিয়াতে আছে। এছাড়াও শিশুদেরকে তাদের ভাষার জন্য বিশেষ কিছু সূত্র বা নিয়ম শিখতে হয়, এবং এগুলি শিখতে গিয়েও ভুল হতে পারে। কিন্তু অন্য কিছু ধরনের ভুল আছে, যেগুলি শিশুরা কখনোই করে না। যেমন বিশ্বজনীর ব্যাকরণের মূলনীতিগুলি লঙ্ঘন করে এমন কোন ভুল শিশুরা করে না।
যেসব বধির শিশু জন্ম থেকে প্রতীকী ভাষার সাথে পরিচিত, অন্যান্য শ্রবণক্ষমতাসম্পন্ন শিশুদের মতো তাদের প্রতীকী ভাষা আয়ত্তকরণ প্রক্রিয়াটিও একই ধাপগুলির মধ্য দিয়ে পরিচালিত হয়।
এভারেস্ট পর্বত
এভারেস্ট পর্বত বা মাউন্ট এভারেস্ট (Mount Everest), যা নেপালে সগরমাথা (सगरमाथा) এবং তিব্বতে চোমোলাংমা নামে পরিচিত, বিশ্বের সর্বোচ্চ পর্বতশৃঙ্গ। এই শৃঙ্গটি হিমালয়ের মহালঙ্গুর হিমাল পর্বতমালায় অবস্থিত।  সমুদ্রপৃষ্ঠ হতে এর উচ্চতা  হলেও পৃথিবীর কেন্দ্র হতে এই শৃঙ্গের দুরত্ব সর্বাধিক নয়। চীন ও নেপালের আন্তর্জাতিক সীমান্ত এভারেস্ট পর্বতের শীর্ষবিন্দু দিয়ে গেছে। এভারেস্ট বিজয়ী মূসা ইব্রাহিম জানিয়েছেন এভারেস্ট শৃঙ্গের দৈর্ঘ্য ও প্রস্থ হলো ৩০ ফুট ও ৬ ফুট। ১৮৫৬ খ্রিষ্টাব্দে ভারতের মহান ত্রিকোণমিতিক সর্বেক্ষণের ফলে এভারেস্ট পর্বতের (যা তৎকালীন যুগে ১৫ নং পর্বতশৃঙ্গ নামে পরিচিত ছিল) উচ্চতা নির্ণয় করা হয় । ১৮৬৫ খ্রিষ্টাব্দে ভারতের সার্ভেয়র জেনারেল অ্যান্ড্রিউ স্কট ওয়াহর সুপারিশে রয়েল জিওগ্রাফিক্যাল সোসাইটি তার পূর্বসূরী জর্জ এভারেস্টের ১৫ নং পর্বতশৃঙ্গর নাম পরিবর্তন করে এভারেস্ট পর্বত রাখে। ১৯৫৫ খ্রিষ্টাব্দে একটি ভারতীয় জরিপে এই শৃঙ্গের উচ্চতা নির্ণয় করা হয়, যা ১৯৭৫ খ্রিষ্টাব্দে একটি চীনা জরিপ দ্বারা নিশ্চিত করা হয়।
ব্রিটিশ পর্বতারোহীরা সর্বপ্রথম এই পর্বতশৃঙ্গ আরোহণের চেষ্টা শুরু করেন। নেপালে এই সময় বিদেশীদের প্রবেশ নিষিদ্ধ থাকায় ব্রিটিশরা তিব্বতের দিক থেকে এই পর্বতের উত্তর শৈলশিরা ধরে বেশ কয়েক বার আরহণের চেষ্টা করেন। ১৯২১ খ্রিস্টাব্দের এভারেস্ট পর্বত অভিযানে ব্রিটিশরা তিব্বতের দিক থেকে উচ্চতা পর্য্যন্ত ওঠেন। এরপর ১৯২২ খ্রিস্টাব্দের অভিযানে তারা এই পথে  উচ্চতা পর্য্যন্ত ওঠে মানবেতিহাসের নতূন কীর্তি স্থাপন করেন। এই অভিযানে অবতরনের সময় তুষারধ্বসে সাতজন মালবাহকের মৃত্যু ঘটে। ১৯২৩ খ্রিস্টাব্দের অভিযান এভারেস্ট আরোহণের ইতিহাসের সবচেয়ে রহস্যময় অভিযান: জর্জ ম্যালোরি ও অ্যান্ড্রিউ আরউইন শৃঙ্গের দিকে আরোহণের একটি অন্তিম প্রচেষ্টা করেন কিন্তু আর ফিরে আসতে ব্যর্থ হন, যার ফলে তাদের আরোহণই প্রথম সফল আরোহণ কি না সেই নিয়ে বিতর্ক তৈরী হয়। ১৯৫৩ খ্রিষ্টাব্দে  ২৯ মে এডমন্ড হিলারি ও তেনজিং নোরগে নেপালের দিক থেকে দক্ষিণ-পূর্ব শৈলশিরা ধরে প্রথম এই শৃঙ্গজয় করেন। ১৯৬০ খ্রিষ্টাব্দের ২৫  মে, চীনা পর্বতারোহী ওয়াং ফুঝোউ, গোনপো এবং চু ইয়িনহুয়া উত্তর শৈলশিরা ধরে এই শৃঙ্গ   জয় করেন ।
সর্বোচ্চ পর্বতশৃঙ্গ হিসেবে আবিষ্কার
পৃথিবীর সর্বোচ্চ পর্বতসমূহের অবস্থান এবং পরিচয় শনাক্ত করার লক্ষ্যে ১৮০২ খ্রিষ্টাব্দে ব্রিটিশরা মহান ত্রিকোণমিতিক সর্বেক্ষণ আরম্ভ করে। দক্ষিণ ভারত থেকে এই কাজ শুরু করে জরিপ দল ওজনের ভারী ভারী থিওডোলাইট যন্ত্র বহন করে উত্তরাভিমুখে এগোতে থাকে। ১৮৩০ খ্রিষ্টাব্দে তারা হিমালয়ের পাদদেশে পৌঁছায়, কিন্তু রাজনৈতিক এবং ঔপনিবেশিক আগ্রাসনের সন্দেহে নেপাল ব্রিটিশদের তাদের দেশে প্রবেশাধিকার দেবার ব্যাপারে অনিচ্ছুক ছিল। জরিপ দলের নেপালে প্রবেশের সকল আবেদনই প্রত্যাখান করা হয়। ব্রিটিশরা বাধ্য হয়ে নেপালের দক্ষিণে হিমালয়ের সমান্তরালে অবস্থিত তরাই থেকে তাদের পর্যবেক্ষণ চালিয়ে যায়। বর্ষা ও ম্যালেরিয়ার প্রকোপে বিপর্যস্ত দলটির তিনজন আধিকারিক মৃত্যুবরণ করেন ও দুইজন অসুস্থ হয়ে ইস্তফা দিতে বাধ্য হন।
যাই হোক, ১৮৪৭ খ্রিষ্টাব্দে ব্রিটিশরা হিমালয়ের উচ্চ শৃঙ্গগুলি থেকে দুরত্বে অবস্থিত পর্যবেক্ষণ স্টেশন থেকে হিমালয়ের নিখুঁত জরিপ কাজ চালিয়ে যায়। তবে দুর্যোগপূর্ণ আবহাওয়ার কারণে বছরের কেবল শেষ তিন মাস জরিপকাজ চলত। ১৮৪৭ খ্রিষ্টাব্দে ভারতের সার্ভেয়র জেনারেল অ্যান্ড্রিউ স্কট ওয়াহ হিমালয়ের পূর্বপ্রান্তে অবস্থিত সওয়াজপুর স্টেশন থেকে বেশ কিছু গুরুত্বপূর্ণ পর্যবেক্ষণ করেন। সে সময় কাঞ্চনজঙ্ঘাকে বিশ্বের সর্বোচ্চ পর্বতশৃঙ্গ হিসেবে বিবেচনা করা হত, কিন্তু তিনি কাঞ্চনজঙ্ঘা থেকে দুরত্বে অবস্থিত একটি আরো উচ্চ একটি শৃঙ্গ লক্ষ্য করেন। প্রায় একই সময়ে জন আর্মস্ট্রং নামে তার এক কর্মচারীও আরো পশ্চিম থেকে এই চূড়াটি লক্ষ্য করেন এবং একে peak-b হিসেবে অভিহিত করেন। ওয়াহ পরবর্তীতে মন্তব্য করেন যে যদিও পর্যবেক্ষণ হতে বোঝা যাচ্ছিলো যে peak-b কাঞ্চনজঙ্ঘা অপেক্ষা উচ্চতর, তা সত্ত্বেও প্রমাণের জন্যে আরো নিকটতর স্থান হতে পর্যোবেক্ষণ প্রয়োজন ছিলো। পরের বছর তিনি এই শৃঙ্গের আরো কাছ থেকে পর্য্যবেক্ষণের জন্য তরাই অঞ্চলে একজন আধিকারিককে পাঠান, কিন্তু মেঘের কারণে জরিপকাজ চালানো সম্ভবপর হয়ে ওঠে না।
১৮৪৯ সালে ওয়াহ সেখানে জেমস নিকলসনকে প্রেরণ করেন। নিকলসন দূরে অবস্থিত জিরোল থেকে দুটি পর্যবেক্ষণ লিপিবদ্ধ করেন। অতঃপর নিকলসন সবচেয়ে বড় থিওডোলাইট নিয়ে পূর্বদিকে যাত্রা করে পাঁচটি বিভিন্ন স্থান হতে তিরিশেরও অধিক পর্যবেক্ষণ সম্পন্ন করেন, যার মধ্যে নিকটতমটি ছিল এভারেস্টের  দূর হতে নেয়া। এরপর তিনি পাটনায় ফিরে যান এবং পর্যবেক্ষণ হতে প্রাপ্ত উপাত্ত সমূহ নিয়ে হিসাব-নিকাশ আরম্ভ করেন। তার খসড়া উপাত্ত হতে তিনি peak-b এর উচ্চতা নির্ণয় করেন, কিন্তু এটি ছিল আলোর প্রতিসরণ জনিত ত্রুটি অগ্রাহ্য করে নির্ণীত উচ্চতা। তবুও এই খসড়া হিসাব থেকে বোঝা গেল যে, peak-b এর উচ্চতা কাঞ্চনজঙ্ঘা হতে বেশি।  দুর্ভাগ্যজনকভাবে নিকলসন ওই সময়ে ম্যালেরিয়ায় আক্রান্ত হন এবং তার হিসাব-নিকাশ অসমাপ্ত রেখেই দেশে ফিরে যেতে বাধ্য হন। মাইকেল হেনেসি নামক অ্যান্ড্রিউ স্কট ওয়াহর একজন সহকর্মী সে সময়ে পর্বতগুলিকে রোমান সংখ্যায় প্রকাশ করা আরম্ভ করেন এবং সেই রীতি অনুযায়ী peak-b এর নতুন নাম হয় peak-XV (১৫ নং শৃঙ্গ)।
১৮৫২ খ্রিষ্টাব্দে দেরাদুন শহরে অবস্থিত সদর-দপ্তরে বাঙালি গণিতবিদ ও পর্যবেক্ষক রাধানাথ শিকদার নিকলসনের মাপ-জোক থেকে ত্রিকোণোমিতিক গণনা করে সর্বপ্রথম নির্ণয় করেন যে, এই শৃঙ্গ বিশ্বের সর্বোচ্চ শৃঙ্গ। পরবর্তী কয়েক বছর গণনাগুলিকে বার বার নিশ্চিত করবার প্রচেষ্টার কারণে আনুষ্ঠানিক ভাবে ঘোষণা করতে দেরি হয়। নিকলসনের উপাত্ত নিয়ে ওয়াহ ও তার কর্মীরা পরবর্তী দুই বছর গণনা কার্য চালিয়ে যান এবং পর্যবেক্ষণস্থল থেকে শৃঙ্গের দুরত্বের কারণে আলোর প্রতিসরণ, বায়ুমন্ডলের চাপ ও তাপমাত্রা তারতম্যের সমস্যাগুলির সমাধানের প্রচেষ্টা চালিয়ে যান। অবশেষে ১৮৫৬ খ্রিষ্টাব্দের মার্চ মাসে তিনি কলকাতার সহকারীকে পত্র মারফত তার সিদ্ধান্ত জানান। তিনি সিদ্ধান্তে পৌছন যে, এই শৃঙ্গের উচ্চতা হওয়ায় এই শৃঙ্গ সম্ভবতঃ বিশ্বের সর্বোচ্চ শৃঙ্গ। জনসমক্ষে এই শৃঙ্গের উচ্চতা জানানো হয় ।
নামকরণ
যদিও সার্ভে পর্বতশৃঙ্গগুলির নামকরণ স্থানীয় নামে রাখতে ইচ্ছুক ছিল, কিন্তু ওয়াহ বলেন যে, তিনি ১৫ নং শৃঙ্গের কোন স্থানীয় নাম খুঁজে পাননি। বিদেশীদের জন্যে তিব্বত ও নেপাল উন্মুক্ত না থাকায় তার স্থানীয় নামের অনুসন্ধান বাধাগ্রস্ত হয়। কিন্তু এই পর্বতের বেশ কয়েকটি স্থানীয় নাম ছিল, যেমন দার্জিলিং অঞ্চলে প্রচলিত দেওধুঙ্গা বা পবিত্র পর্বত, তিব্বতে প্রচলিত চোমোলাংমা ইত্যাদি। ১৭৩৩ খ্রিস্তাব্দে প্যারিসে ফরাসি ভৌগোলিক জাঁ বাপ্তিস্তে বুর্জিগ্নোঁ দ'অ্যানভিলের দ্বারা প্রকাশিত একটি মানচিত্রে চোমোলাংমা নামটি ছিল। এই পর্বতশৃঙ্গের স্থানীয় নাম গৌরীশঙ্কর বলে ঊনবিংশ শতাব্দীর শেষের দিকের বেশ কিছু ইউরোপীয় মানচিত্র বিশারদ ভুল করে মনে করতেন, যা কাঠমাণ্ডু ও এভারেস্টের মধ্যবর্তী একটি পর্বত শৃঙ্গ বিশেষ।
ওয়াহ এই যুক্তি উত্থাপন করেন যে, অনেকগুলি স্থানীয় নাম থাকায় যে কোন একটি নামকে রাখা ঠিক হবে না, সেই কারণে তিনি তার পূর্বসূরী সার্ভেয়র জেনারেল জর্জ এভারেস্টের নামে এই শৃঙ্গের নামকরণের সুপারিশ করেন। জর্জ স্বয়ং তার নাম ব্যবহারের বিরোধী ছিলেন এবং তিনি রয়্যাল জিওগ্রাফিকাল সোসাইটিকে জানান যে, এভারেস্ট নামটি হিন্দিতে লেখা যায় না ও ভারতীয়রা উচ্চারণ করতে পারেন না। এতৎসত্ত্বেও বিশ্বের সর্বোচ্চ শৃঙ্গের নাম তার নামানুসারে রাখা হয় এভারেস্ট পর্বত। এভারেস্টের আধুনিক উচ্চারণ ( ও ) জর্জের পদবীর উচ্চারণের  চেয়ে ভিন্ন।
তিব্বতী ভাষায় এভারেস্ট পর্বতকে জো-মো-গ্লাং-মা (ཇོ་མོ་གླང་མ; ; পবিত্র মাতা) লেখা হয়, যার আনুষ্ঠানিক তিব্বতী পিনয়িন রূপ হল চোমোলাংমা।   }} এই নামের আনুষ্ঠানিক চীনা প্রতিলিপিকরণ হল , যার পিনয়িন রূপ হল ঝোমোলাংমা ফেং চীনা ভাষায় একে কখনো কখনো সরল করে শেংমু ফেং(, , "পবিত্র মাতা শৃঙ্গ") বলা হয়ে থাকে। ২০০২ খ্রিষ্টাব্দে পিপলস ডেইলি নামক চীনা সংবাদপত্রটিতে এই শৃঙ্গের নাম এভারেস্ট পর্বত রাখার বিরুদ্ধে একটি নিবন্ধ প্রকাশিত হয়। এই নিবন্ধে স্থানীয় তিব্বতী নাম অনুসারে এই শৃঙ্গের নাম চোমোলাংমা রাখার পক্ষে সওয়াল করা হয়। যুক্তি হিসেবে বলা হয় যে, ব্রিটিশ ঔপনিবেশিকরা এই শৃঙ্গ প্রথম আবিষ্কার করেননি, বরং তিব্বতীদের নিকট এই শৃঙ্গ বহু পূর্ব হতেই পরিচিত ছিল এবং চীনারা ১৭১৯ খ্রিষ্টাব্দে চোমোলাংমা হিসেবে এই শৃঙ্গকে মানচিত্রভুক্ত করেছিলেন। ১৯৬০ খ্রিষ্টাব্দের শুরুতে নেপাল সরকার সাগরমাথা নামে এই পর্বতের একটি নেপালী নাম রাখে।
শুরুর দিককার অভিযানসমূহ
১৮৫৫ সালে আলপাইন ক্লাবের প্রেসিডেন্ট ক্লিনটন টমাস ডেন্ট তার বই Above The Snow Line এ মন্তব্য করেন যে এভারেস্ট পর্বতে আরোহণ করা সম্ভব।
জর্জ ম্যালোরি তার ১৯২১ সালের অভিযানের সময় উত্তরদিক থেকে এভারেস্টে আরোহণ করার পথ আবিষ্কার করেন। ঐ অভিযানটি ছিলো মূলতঃ অনুসন্ধানমূলক অভিযান, চূড়ায় ওঠার মত প্রয়োজনীয় উপকরণ অভিযাত্রী দলটির ছিলো না। ম্যালোরির নেতৃত্বে (যিনি এই অভিযানের মাধ্যমে এভারেস্টের প্বার্শদেশে পা রাখা প্রথম ইউরোপিয়ানে পরিণত হন) দলটি উত্তরের গিরিখাতের ৭,০০৭ মি (২২,৯৮৯ ফুট) আরোহণ করে। সেখান থেকে চূড়ায় ওঠার জন্যে ম্যালোরি একটি সম্ভাব্য রুট পরিকল্পনা করেন, কিন্তু তার সহযাত্রীরা এরকম একটি দুঃসাহসিক অভিযানের জন্যে মোটেও প্রস্তুত ছিলেন না। তাই সেবার তিনি ফিরে যান।
ব্রিটিশরা ১৯২১ সালের অভিযানে হিমালয়ে প্রত্যাবর্তন করে। এতে জর্জ ফিনচ প্রথমবারের মত অক্সিজেন ব্যবহার করে পর্বতারোহণ করেন। তার আরোহণের গতি ছিলো বিস্ময়কর – ঘণ্টায় প্রায় ৯৫০ ফুট (২৯০ মি)। তিনি ৮,৩২০ মিটার (২৭,৩০০ ফুট) ওপরে ওঠেন, যা ছিল সর্বপ্রথম কোনো মানুষের ৮,০০০ মিটারের বেশি উচুতে আরোহণ। ম্যালোরি এবং কর্ণেল ফেলিক্স দ্বিতীয়বারের মতো ব্যর্থ অভিযান করেন। ম্যালোরির নেতৃত্বাধীন দলটি উত্তরের গিরিখাত বেয়ে নামতে গিয়ে ভূমিধ্বসের কবলে পড়ে এবং সাতজন কুলি নিহত হয়।
পরবর্তী অভিযান হয় ১৯২৪ এ। ম্যালোরি এবং ব্রুসের প্রাথমিক প্রচেষ্টা স্থগিত করতে হয় যখন খারাপ আবহাওয়ার কারণে ক্যাম্প VI নির্মাণ অসম্ভব হয়ে পড়ে। পরবর্তী প্রচেষ্টা চালান নর্টন এবং সমারভিল, তারা অক্সিজেন সিলিন্ডার ছাড়াই অভিযানে নামেন এবং চমৎকার আবহাওয়ার সুবিধা পেয়ে নর্থ ফেস থেকে গ্রেট কুলোয়ির পর্যন্ত পরিভ্রমণ করেন। নর্টন ৮,৫৫৮ মিটার (২৮,০৭৭ ফুট ) পরিভ্রমণ করেন, যদিও যদিও শেষ এক ঘণ্টায় তিনি মাত্র ১০০ ফুটের মতো উঠেছিলেন। ম্যালোরি শেষ চেষ্টা হিসেবে দ্রুত অক্সিজেন সরঞ্জাম যোগাড় করে এভারেস্টে অভিযানের আয়োজন করেন। এবার তিনি সঙ্গী হিসেবে নেন তরুণ এন্ড্রু আর্ভিংকে। ৮ জুন, ১৯২৪ তারিখে জর্জ ম্যালোরি ও এন্ড্রু আর্ভিং উত্তর গিরিখাত দিয়ে এভারেস্ট-চূড়া বিজয়ের মিশন শুরু করেন। এই অভিযান থেকে তাদের আর ফিরে আসা হয়নি। ১৯৯৯ ম্যালোরি ও আর্ভিং রিসার্চ এক্সপেডিশন নর্থ ফেসের নিচে, ক্যাম্প-VI এর পশ্চিমে একটি তুষার গহবর থেকে ম্যালোরির মৃতদেহ উদ্ধার করে। তারা দু’জন এভারেস্ট চূড়ায় ১৯৫৩ সালে হিলারি ও তেনজিংয়ের স্বীকৃত সর্বপ্রথম বিজয়ের আগে আরোহণ করতে পেরেছিলেন কিনা তা নিয়ে পর্বতারোহী সমাজে বহু বিতর্ক রয়েছে।
১৯৫২ সালে এডোয়ার্ড উইস-ডুনান্টের নেতৃত্বাধীন একটি সুইস অভিযাত্রী দল নেপাল দিয়ে এভারেস্টে আরোহণ অভিযানের চেষ্টা করার অনুমতি লাভ করে। দলটি খুম্বু আইসফলের মধ্য দিয়ে একটি রুট প্রতিষ্ঠা করে এবং দক্ষিণ গিরিখাতের ৭,৯৮৬ মিটার (২৬,২০১ ফুট) আরোহণ করে। রেমন্ড ল্যাম্বার্ট এবং শেরপা তেনজিং নোরগে দক্ষিণ-পূর্ব রিজের ৮,৫৯৫ মিটার (২৮,১৯৯ ফুট) ওপরে ওঠেন, যা ছিল উচ্চতা আরোহণে মানুষের নতুন রেকর্ড। তেনজিংয়ের এই অভিজ্ঞতা ১৯৫৩ সালে ব্রিটিশ অভিযাত্রী দলের সঙ্গে কাজ করার সময় সহায়ক হয়।
সহায়ক অক্সিজেন ছাড়া প্রথম সফল আরোহণ
১৯৭৮ সালের ৮ মে অস্ট্রিয়ার পিটার হেবলার এবং ইতালির রেইনহোল্ড মেসনার প্রথম অক্সিজেন ছাড়া এভারেস্ট এর চূড়ায় সফলভাবে অরোহণ করেন।
বিবিধ রেকর্ড
১৯৭৫ সালের ১৬ মে প্রথম নারী হিসেবে এভারেস্টের চূড়ায় আরোহণ করার কৃতিত্ব লাভ করেন জাপানের জুনকো তাবেই।
প্রথম দুইবার এভারেস্টে উঠতে সক্ষম হন শেরপা নাওয়াং গোম্বু। ১৯৬৫ সালের ২০ মে তিনি এই রেকর্ড অর্জন করেন। প্রথমে ১৯৬৩ সালে একটি আমেরিকান অভিযানে এবং ১৯৬৫ সালে একটি ইন্ডিয়ান অভিযানের মাধ্যমে তিনি দ্বিতীয়বারের মতো এভারেস্ট করেন।
নেপালের আপা শেরপা সবচেয়ে বেশিবার এভারেস্ট জয় করেছেন। ১৯৯০ সালের ১০ মে থেকে ২০১১ সালের ১১ মে পর্যন্ত তিনি মোট ২১ বার তিনি এভারেস্টের চূড়ায় পা রেখেছেন। নন শেরপা হিসেবে এই রেকর্ড আমেরিকান পর্বতারোহী ও অভিযানের গাইড ডেভ হানের দখলে। ১৯৯৪ সালের ১৯ মে থেকে ২০১২ সালের ২৬ মে পর্যন্ত মোট ১৪ বার এভারেস্ট জয় করেছেন তিনি।
আড়াইহাজার উপজেলা
আড়াইহাজার বাংলাদেশের নারায়ণগঞ্জ জেলার অন্তর্গত একটি উপজেলা।
অবস্থান ও আয়তন
। আড়াইহাজার উপজেলার উত্তরে নরসিংদী জেলার নরসিংদী সদর উপজেলা, দক্ষিণে কুমিল্লা জেলার হোমনা উপজেলা, পূর্বে ব্রাহ্মণবাড়িয়া জেলার বাঞ্ছারামপুর উপজেলা, পশ্চিমে রূপগঞ্জ উপজেলা ও সোনারগাঁও উপজেলা।
প্রশাসনিক এলাকা
পৌরসভা : ০২টি [আড়াইহাজার ও গোপালদী] মোট গ্রাম : ৩১৬টি, ইউনিয়নের সংখ্যা : ১০টি।
উল্লেখযোগ্য ব্যক্তিত্ব
১. বেনজির আহমেদ (কবি)
আতাউর রহমান খান আঙ্গুর
এমদাদুল হক ভূঁইয়া
নজরুল ইসলাম বাবু (রাজনীতিবিদ)